**Tilsynsrapport for pædagogisk tilsyn i 2023**

|  |
| --- |
| **Pædagogisk tilsyn i: Børnehuset Nattergalen**  **Uanmeldt tilsyn d. 22. november 2023**  **Anmeldt tilsyn d. 14. december 2023**  **Deadline for handleplan: d. 2. februar 2024** |
| **Pædagogisk tilsynsførende:**  **Christina Welsien** |
| **Tilsynsmetode og indhold:**  Først føres et uanmeldt tilsyn, hvor den tilsynsførende observerer den pædagogiske praksis og udfylder tre udvalgte temaer i KIDS.  Tilsynsførende samler og vurderer derudover data om dagtilbuddets pædagogandel, sygefravær, personaleomsætning samt pædagogiske læreplan.  Herefter fremsender tilsynsførende KIDS-rapporten samt denne tilsynsrapport med de opmærksomhedspunkter, som det uanmeldte tilsyn samt den øvrige dataindsamling giver anledning til at drøfte i det enkelte dagtilbud. Tilsynsførende inviterer til et anmeldt tilsynsmøde med dagtilbuddets ledelse samt MED-udvalg. Mødet lægges cirka 5 uger efter det uanmeldte tilsyn og fastlægges til 1½ time.  På mødet aftales de elementer, som tilsynet giver anledning til at arbejde videre med.  Indenfor 4-5 uger efter det anmeldte tilsyn skal dagtilbuddet have udarbejdet en handleplan  for arbejdet med det pædagogiske tilsyn og sende denne til tilsynsførende.  Lederen drøfter denne tilsynsrapport og handleplanen i forældrebestyrelsen, og forvaltningen offentliggør dem på dagtilbuddets hjemmeside. |
| **Tilsynstemaer:**   * KIDS-temaerne Leg og aktivitet, socio-emotionel udvikling, demokrati og deltagelse * Pædagogandel, sygefravær og personaleomsætning * Arbejdet med den pædagogiske læreplan |
| **Konklusion på den pædagogiske praksis:**  **Forord:**  Som tilsynsførende konsulent bliver jeg i hele huset mødt af et smilende og imødekommende personale samt nogle opsøgende, spørgende og nysgerrige børn.  I løbet af tilsynet bevæger jeg mig rundt i hele huset, som indbefatter fire børnehavegrupper, tre vuggestuegrupper og to specialgrupper.  Souschefen gennem mange år er for nyligt blevet ansat som leder af Nattergalen, og en nyansat souschef starter op 1. december 2023. Ligeledes er der ansat en del nye medarbejdere inden for de seneste par år. Især i børnehaven kalder det på, at der igen arbejdes på at finde ind i en fælles pædagogisk og tydelig ramme for arbejdet med børnene.  Der er god plads i Nattergalen både inden for i form af flere aktivitetsrum og brugbare fællesarealer og uden for i form af en meget indbydende og stor indergård, som vuggestuen benytter som legeplads samt den kæmpe store fælles legeplads, som er indrettet til både at stimulere sanser, leg og bevægelse.  Nattergalen er idrætscertificeret, og dette fremgår tydeligt i indretningen både inde og ude. Der ses mange og varierede muligheder for leg, idræt og bevægelsesaktiviteter.  **Observationer.**  I vuggestuen er kontakten mellem børn og voksne varm og empatisk. Der bliver talt roligt og afdæmpet til børnene, og børnene bliver mødt i deres behov, ønsker og følelser. Personalet ser det enkelte barns intentioner og italesætter dette helt naturligt ind i et børnefællesskab.  Personalet fordeler sig i varierede aktiviteter, og der bliver talt, sunget og leget med børnene undervejs.  Det fysiske og æstetiske lege- og læringsmiljø er ligeledes lækkert og indbydende. Der er et bredt udvalg af legetøj, som understøtter forskellige legeformer blandt andet begyndende rolleleg, konstruktionsleg samt den fysiske, udfordrende leg.  De voksne kender børnene, arbejdsgange og rutiner godt, og derfor fylder samtaler/aftaler mellem personalet meget lidt, og der rettes i stedet fokus på samvær og nærvær med børnene.  Børnehaven er på dagen præget af sygdom på nogle af stuerne, og derfor er der flere vikarer til stede.  Der observeres større forskelle i den pædagogiske kvalitet afhængig af, hvilken stue jeg befinder mig på.  Børnene mødes generelt af deltagende voksne, der rammesætter og understøtter børnene. Der observeres mange eksemplarer på trygge og gode samspil mellem børn og voksne samt stor hjertelighed med knus og kram.  Børnene bevæger sig frit mellem leg og vokseninitieret aktiviteter og får generelt den hjælp, de har behov for og søger.  Som overordnet tema arbejdes der i hele huset med fortælling, hvilket også afspejlede sig i aktiviteterne på nogle af stuerne samt i udsmykning af væggene på stuerne og i gangområdet.  Der er nogle opmærksomhedspunkter i børnehaven, der med fordel kan arbejde videre med:   * Ved større gruppeaktiviteter som teater er det en fordel på forhånd at overveje ventetid og meningsfuldhed for børnene, rollefordeling (hvilke børn har hvilke roller) samt forberedelse af scene og rekvisitter. * Tilsynsførende kunne iagttage en del børn, som er udfordret på deres danske sprog. Derfor anbefales det i langt højere grad at benytte visualiseringseffekter og konkreter i aktiviteter med store grupper af børn, til samling, i lege- og læringsmiljøerne samt når der synges og gives beskeder til mange børn af gangen. * Generelt trænger der til oprydning på stuerne (for eksempel sidder der børn på en stue og lægger forskellige puslespil, hvor der mangles 4-5 brikker i dem) og i legetøjet (Meget legetøj er blandet sammen i kurve) samt genetablering af tydeligere lege- og læringsmiljøer, som inviterer børnene til leg. * Overvejelser i forhold til hvordan, hvornår og hvor mange gange, man bruger ordet ”skat” i kontakten til børnene? * Hvornår og med hvad man som voksen forstyrrer hinanden med?   Specialgruppen ”Sommerfuglen” har base i en afdeling for sig selv. Der er to stuer med tilhørende grupperum og fællesrum samt egen skærmet legeplads. Det fysiske læringsmiljø afspejler de behov, børnene har og især det grupperum, der har en skinne i loftet, har mulighed for at etablere afvekslende stimulerings- og læringsmiljøer  Alle pædagogerne er orienteret mod børnene, og der tilbydes hele tiden forskellige aktiviteter eller samvær med en voksen, og dagen virker både planlagt og struktureret til gavn for børnene.  **Konklusion.**  Ingen bekymring: X  Bekymring:  Alvorlig bekymring: |
| **KIDS-temaer:**  **Leg og aktivitet**  KIDS viser, at børnene tilbydes relevante og varierede aktiviteter. En del af de vokseninitieret aktiviteter er planlagte, og børn samt voksne er inddelt i mindre grupper. Aktiviteterne bærer generelt præg af engagement fra både børn og voksne, dog er der få eksempler på, at aktiviteter gennemføres uafhængigt af børnenes perspektiv.  Personalet imødekommer som oftest børnene men udvider og følger ikke altid børnenes engagement og initiativer. Ligeledes ses der væsentlige forskelle på, hvad børnene har af lege- og læringsmuligheder samt hvordan de voksne byder sig til i relationen til børnene  Der skal arbejdes med det fysiske læringsmiljø, så der skabes tydeligere legezoner med aflæselige invitationer til forskellige typer af leg. Der blev på tilsynsdagen ikke observeret vokseninitieret lege – fokus var på tilbuddet af aktiviteter.  Der lægges tydeligt vægt på hverdagspædagogik, og der er stor tiltro til børnenes kompetencer eksempelvis i forhold selvhjulpenhed, som der undervejs i aktiviteterne og i rutinerne som måltiderne og i garderoben arbejdes konstruktivt med.  **Socio-emotionel udvikling**  Generelt ses der i arbejdet med børnenes socio-emotionelle udvikling, at personalet rummer børnenes følelser og sætter ord på disse.  Personalet i vuggestuen fremstår stærke i deres oversættelse og understøttelse af børnene i relation til for eksempel stilladsering og mentalisering men også i forhold til at være sammen med barnet om det fælles tredje samt ansigt-til-ansigt kontakt.  I børnehaven ses der i arbejdet med børnenes socio-emotionelle udvikling faglige forskelle i både pædagog- og medhjælpergruppen. Ledelsen kan med fordel overveje, hvordan der gives plads til faglig refleksion, og hvordan dette faciliteres samt hvordan den pædagogiske læreplan sættes i spil, så den bliver en gennemgående rød tråd i det pædagogisk arbejde samt et mere dynamisk redskab.  **Demokrati og deltagelse**  Generelt har børnene indflydelse på hverdagslivet i Nattergalen, hvilket betyder, at børnene frit vælger, hvem de vil lege med, og hvad de vil lege. Børnene ses ligeledes gå til og fra de vokseninitieret aktiviteter efter interesse. Der ses kun få eksempler på, at barnets perspektiv ikke anerkendes men ligeledes også kun få eksempler på, at de voksne lader sig inspirere af børnenes bidrag og udspil, så disse får betydning for fællesskabet.  **Delkonklusion:**  Observationerne foretaget på det uanmeldte tilsyn viser en score i KIDS, der i forhold til alle tre temaer ligger i god kvalitet. |
| **Pædagogandel**  Pædagogandelen skal være på 72,5% (dog højere i dagtilbud med specialgrupper)  Pædagogandel 76% - nu 73% (fra februar 2024 77%) |
| **Sygefravær**  Dataindsamling: Data fra kommunens HR-statistik (Fravær - Måltal) Opgørelse fra 1. november 2022 -31. oktober 2023.  I perioden har Børnehuset Nattergalen et gennemsnitligt sygefravær på 32,4 dage pr. fuldtidsmedarbejder, og børnehuset ligger dermed over sit måltal på max. 18,6 sygedage. pr. medarbejder om året.  Servicetabet er i nuværende periode 5 hvilket betyder, at der i gennemsnit er 5 medarbejdere sygemeldt om dagen.  Delkonklusion: Sygefraværet i Børnehuset Nattergalen ligger en smule lavere end i 2022, men højere end institutionens måltal. Derfor er der fortsat brug for et ledelsesmæssigt fokus på at nedbringe sygefraværet.  Stress er en forklaring og smitter andre kolleger. Opmærksomhed på store institutioner i forhold til lang varighed.  Langtidssygdom har også fyldt, men kan også være en langstrakt affære med lang opsigelse.  Stor ros vedrørende at kunne få et forløb i Trekanten, når man er stress-sygefravær.  Ledelsen er opmærksom på det og bruger materialet fra HR proaktivt. Ekstra fokus på vikarerne, således at der tidligt blevet taget fat i det og ikke spreder sig. |
| **Personaleomsætning:**  Dataindsamling: Data fra kommunens HR-statistik (Personaleomsætning) Opgørelse fra 1. november 2022 – 31. oktober 2023.  Data viser, at personaleomsætningen for perioden er 47,1 %, hvor 20 har fratrådt sin stilling og 24 er nyansatte. Opgørelsen inkluderer også ansættelse af vikarer mv.  Delkonklusion: Personaleomsætningen viser en relativ høj personaleomsætning for perioden. Der bør fortsat være opmærksomhed på at skabe kontinuitet for børnegruppen og bl.a. understøtte, at der er fast pædagogisk personale på alle stuer.  Det faste personale er langt hen af vejen blivende, hvorimod at vikarer og studerende tæller med i regnskabet.  Få er afskediget og oftest med baggrund i langt sygefravær.  Vikarerne fastholdes gerne over flere perioder, således at det er genkendelige voksne, der forlænges i flere ansættelser. Måske op til flere ansættelser. |
| **Pædagogisk læreplan**  Hvordan kan ”Handleplan for læringsmiljøet” på baggrund af tilsynet indarbejdes i arbejdet med den pædagogiske læreplan?  Nogen gange er det hele huset, der arbejder med et fælles tema – nogen gange tages der udgangspunkt i dialogprofil i forhold til en indsats kun på den enkelte stue. Silotankegangen er der taget ophævet, således at flere temaer sammentænkes.  Der er stor gevinst, når hele huset emmer af samme tema – børnene får også ro til at udvikle deres viden og interesse  Børnenes spor og behov er styrende for de pædagogiske indsatser der gøres.  Evalueringerne sker gennem EVA modellerne – husk at tage udgangspunkt i det, der er nået.  Fokus på læringsmiljøet.  Generelt bruges EVA materialet ret systematisk – fokusgrupper på tværs af huset i forhold til den pædagogiske læreplan.  Hjernen og Hjertet er et fantastisk redskab, men der skal være et opmærksomhed på at pilen ikke kommer til pege på børnene men på læringsmiljøer.  Sprogtrappen er et aktivt redskab i vuggestuen og bruges i forhold til pædagogiske indsatser og aktiviteter. Børnene ligger over trin eller på trin og derfor arbejdes der med næste niveau.  Konkret arbejdes der lige nu med sanserne.  Sprogtrappen bruges ligeledes i børnehaven ved yngre børn, der havner i fokuseret/særlig fokuseret indsats.  Specialgruppen – vil gerne etablere h og h – gerne flere temaer i spil.  Arbejder med børnenes fokuspunkter i ofte i samarbejde med PPR – logbog/statusrapport er en slags evaluering af den pædagogiske læreplan.  Årshjul justeres i forhold til Basishuset – øvrige del af Nattergalen. Med og deltager i fælles projekter på det niveau der giver mening for børnene i specialgruppen. |
| **Handleplan**  På det anmeldte tilsynsmøde blev tilsynsførende, lederen og MED-udvalget enige om, at handleplanen for årets tilsyn skal fokuseres omkring – se notater  Børneperspektiv, legende tilgang – hvad giver det helt konkret anledning til at gøre i den pædagogiske praksis lege-manuskripter. Giver børnene mulighed for et fælles tredje et fællesskab for lege. |